Tfajla Filippina ta’ 28 sena ddaħħlet l-isptar għall-kura wara li ntlaqet minn karozza li waqfitilha biex taqsam fil-Fgura. Il-Pulizija qalet lil tvm.com.mt li l-inċident seħħ għall-ħabta tan-12.30 p.m meta karozza tat-tip Toyota Coralla misjuqa minn mara ta’ 43 sena mill-Fgura waqfet biex tħalli lil Filippina taqsam it-triq. Madankollu hekk kif il-mara waqfet il-karozza baqgħet baqgħet dieħla fiha karozza Chevrolet Lacetti misjuqa minn żagħżugħ ta’ 28 sena minn Raħal Ġdid. Dan bil-konsegwenza li mad-daqqa, it-Toyota spiċċat laqtet lit-tfajla. Fuq il-post issejħet ambulanza li ħadet lit-tfajla l-isptar. Il-kundizzjoni tagħha għadha mhix magħrufa.